cyanic-selkie/wikianc huggingface dataset:
Generasie (deeltjiefisika)
Oorsig
Elke lid van ’n hoër generasie het ’n groter massa as die ooreenstemmende deeltjie van die vorige generasie, met die neutrino's as moontlike uitsondering (hul klein massas is nog nie akkuraat bepaal nie). So het die eerstegenerasie-elektron ’n massa van net 0.511 MeV/c2, die tweedegenerasie-muon het ’n massa van 106 MeV/c2 en die derdegenerasie-tau het ’n massa van 1,777 MeV/c2 (feitlik twee keer so swaar as ’n proton). Hierdie massahiërargie veroorsaak dat deeltjies van ’n hoër generasie verval tot die eerste generasie, wat verduidelik hoekom alledaagse materie (atome) uit deeltjies van die eerste generasie bestaan. Elektrone omring ’n atoomkern, wat bestaan uit protone en neutrone wat op- en af-kwarke bevat. Die tweede en derde generasie van gelaaide deeltjies kom nie in gewone omstandighede in die natuur voor nie, maar net in uiters hoë-energie-omstandighede, soos kosmiese straling of deeltjieversnellers.
Die term "generasie" is in 1976 die eerste keer bekend gestel deur Haim Harari in die Les Houches-somerskool.
Neutrino's van alle generasies stroom regdeur die heelal, maar het selde interaksies met gewone materie. Daar word gehoop dat ’n beter begrip van die verhouding tussen die generasies leptone eindelik die massaverhouding van die basiese deeltjies sal verduidelik en verdere lig sal werp op die aard van massa in die algemeen, uit ’n kwantumperspektief.
Verwysings
Hierdie artikel is vertaal uit die Engelse Wikipedia
Koerde
Die Koerde (Koerdies: کورد, Kurd) is 'n Irannese etniese groep inheems aan Irak, Iran, Sirië en Turkye en hulle praat Koerdies, 'n Irannese taal asook Gorani en Zazaki. Koerde leef hoofsaaklik in die streek van Koerdistan wat oor die noorde van Irak, die noordweste van Iran, die noordooste van Sirië en die suidooste van Turkye strek.
Wêreldwyd leef tussen 30 en 32 miljoen Koerde, waarvan tussen 12 en 16 miljoen in Turkye (15–25% van die bevolking), 4 tot 6,5 miljoen in Irak (15–23%), 3,35 tot 8 miljoen in Iran (5–10%) en 1,3 tot 2,5 miljoen in Sirië (6–15%). Hulle vorm die belangrikste etniese minderheid in drie van die vier lande; in Iran vorm Koerde die tweede belangrikste etniese minderheid naas die Azerbeidjanners. Daarbenewens vorm Koerde inheemse minderhede in die drie lande van die Kaukasus: Armenië, Azerbeidjan en Georgië. Behalwe die Turkse suidooste leef belangrike groepe van Koerde nog in groot stede soos Ankara en Istanboel, waar hulle naas Turke die belangrikste bevolkingsgroep vorm.
Die meeste Koerde is aanhangers van die Soennitiese Islam met minderhede van Sjiïsme en Soefisme. Jesiede vorm 'n eie etnies-godsdienstige groep wat soms as Koerde beskou word met hul eie geloof.
As gevolg van politiese konflikte in die Midde-Ooste het 'n Koerdiese diaspora van sowat 2 miljoen in lande van Wes-Europa soos Duitsland, Noord-Amerika en Oseanië gevestig. Koerdiese nasionaliste maak sedert die einde van die Eerste Wêreldoorlog en die ondergang van die Ottomaanse Ryk aanspraak op 'n eie Koerdiese staat in Koerdistan.
Efren Ramirez
Efren Ramirez (gebore 2 Oktober 1973) is 'n Amerikaanse akteur, vervaardiger, en komponis. Hy is bekend vir sy rolle in die rolprente Crank: High Voltage (2009), Casa de mi Padre (2012), en Mad Families (2017), en in die televisiereeks Napoleon Dynamite (2012).
Leucandra topsenti
Leucandra topsenti is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1929 deur Breitfuss.
Villefranche-sur-Saône
Villefranche-sur-Saône is 'n stad met 'n oppervlak van 9,48 vierkante kilometer en 34 686 inwoners (2009) in die Franse département Rhône van die gewes Auvergne-Rhône-Alpes), sowat 1,6 kilometer wes van die Saônerivier en 25 kilometer noord van Lyon. Dit is die hoofstad en ekonomiese sentrum van die bekende wynboustreek Beaujolais. Sy inwoners staan in Frankryk as Caladois bekend.
Geskiedenis
Villefranche-sur-Saône is in 1212 deur Guichard IV, graaf van Beaujeu, gestig en word in die 14de eeu die hoofstad van die distrik Beaujolais. Die dorp is gedurende die 15de en 16de eeu drie keer beleër. Sy stadsmuur is in die vroeë 19de eeu afgebreek.
John Anthony West
John Anthony West (gebore 9 Julie 1932 in New York Stad – 6 Februarie 2018) was 'n Amerikaanse skrywer, dosent, gids en 'n voorstaander van die Sfinks-watererosie-hipotese in Egiptiese geologie.
John Anthony West was die leierfiguur van die 'Simbolisme'-skool van Egiptologie, 'n alternatiewe interpretasie van antieke Egipte se gevorderde kultuur deur die Franse kundige en filosoof, R.A. Schwaller de Lubicz. In die Simbolisme-uitkyk word Egiptiese argitektuur en kuns met 'n ryker en meer universele wysheid benader as wat aanvanklik deur die konvensionele Egiptologie gemaak is.
Tydens 1993 het hy met Robert M. Schoch saamgewerk, 'n geoloog en medeprofessor in natuurlike wetenskap by die College of General Studies by Boston Universiteit. Hul werk is aangebied deur Charlton Heston in 'n spesiale NBC-program genaamd “The Mystery of the Sphinx”. Dit het aan West 'n "News & Documentary Emmy Award" besorg vir Beste Navorsing, asook 'n benoeming vir Beste Dokumentêr. Die dokumentêr wys dat die hooftipe verwering wat sigbaar is op die Groot Sfinks van Giza en die omliggende mure kon net veroorsaak gewees het deur langdurige en uitgebreide reënval tydens die periode vanaf 10 000 tot 5 000 v.C. Dit was uit kalksteen gekerf deur 'n gevorderde antieke kultuur (soos die Heavy Neolithic Qaraoun culture). Dit het die konvensionele datering in twyfel getrek, wat aandui dat die standbeeld in ongeveer 2500 v.C. gebou is.
West het voorgestel dat die sfinks dalk twee keer ouer is as wat oorspronklik vasgestel is, alhoewel Schoch 'n meer konserwatiewe bepaling van 'n ouderdom tussen 5000 en 7000 v.C. gemaak het.
Anita Gillette
Anita Gillette (gebore 16 Augustus 1936) is 'n Amerikaanse aktrise. Sy is bekend vir haar rol in die rolprent Moonstruck (1987).
Spitsbergen
Spitsbergen is die grootste eiland van die Noorse eilandgroep Svalbard met 'n oppervlakte van 39 044 km² en 'n bevolking van 2 698. Dit is ook die grootste eiland van Noorweë, die wêreld se 36ste grootste eiland en die enigste een van die argipel, wat permanent bewoon is. Die eiland vorm die westelike deel van die argipel en grens aan die Arktiese Oseaan in die noorde, aan die Groenlandsee in die weste en aan die Noorse See in die suide.
Totdat die Spitsbergenverdrag in 1920 onderteken is, is die hele argipel in Noors Spitsbergen of Westspitsbergen genoem en sedertdien is die amptelike naam daarvan Svalbard.
Die hoofstad en grootste stad is Longyearbyen en die hoogste bergspits is die Newtontoppen met 'n hoogte van 1 1713 m.
Borlänge
Borlänge is 'n stad in die historiese Sweedse provinsie (landskap) Dalarna en die administratiewe setel van die gelyknamige munisipaliteit in die huidige provinsie Dalarnas län. Borlänge het eers in 1944 stadstatus gekry en het vandag 'n bevolking van sowat 41 700 mense.
Borlänge is 'n belangrike nywerheidstad en spoorwegsentrum met sy eie opstelterrein. Die stad is ook die setel van Trafikverket, Swede se nasionale padbestuur- en spoorwegadministrasie. Ander belangrike werkgewers is ondernemings soos die metaalverwerker SSAB en die papiervervaardiger Stora Enso Kvarnseden Mill. Die Dala-streeklughawe is suid van Borlänge geleë.
Thisted
Thisted is ’n plek in die Deense Noord-Jutlandstreek van die Thisted-munisipaliteit. Daar bly 13 005 inwoners (2011). Thisted is geleë in die Thy-streek op Vendsyssel-Thy en het ’n hawe by aan die Limfjord. Die plaaslike sokkerklub is Thisted FC.
Remhoogtepas, Namibië
Die Remhoogtepas is 'n bergpas op die D1261-roete deur die Namibwoestyn suidwes van Rehoboth en oos van Solitaire. Hierdie pas het 'n helling van 1:10.
Hierdie bergpas is in Namibië en moet nie met die Remhoogtepas in Suid-Afrika verwar word nie.
Dwerg-klipstamper
Die Dwerg-klipstamper (Pollimyrus castelnaui) is 'n varswatervis wat in die Okavango-, Kunene-, Kafue- en die boonste dele van die Zambezirivier voorkom. Buite Suider-Afrika word die vis ook in die noordelike gedeelte van die Malawimeer aangetref. In Engels staan die vis bekend as die Dwarf stonebasher.
Voorkoms
Die vis het 'n ovaalvormige lyf met die dorsale vin agter op die lyf. Die stertvin is gevurk met ronde punte. Die kop is rond en die snoet kort. Die vis is gespikkeld donkerbruin en word slegs 70 mm lank.
Habitat
Die vis leef tussen digte plantegroei aan die oewers van riviere en vloedvlaktes.
J. R. Ramirez
J. R. Ramirez is 'n Amerikaanse akteur. Hy is bekend vir sy rolle in die televisiereekse 24 (2001), Hacienda Heights (2008), Emily Owens M.D. (2012), en Power (2014).
Langstertflap
Die Langsterflap (Euplectes progne) is meestal te sien in oop grasvelde soos die sentrale hoëveld van Suid-Afrika. Hulle kom ook voor in Angola, Kenia, die Demokratiese Republiek van die Kongo en Zambië. In Engels staan die voël bekend as die long-tailed widowbird.
Identifikasie
Die voël is groter as die kortstertflap.
NG gemeente Kerkenberg
duimnael|regs|160px|Ds. F.J.B. Naudé, van 1942 tot 1948 Kerkenberg se eerste leraar. duimnael|links|240px|Die argitekte van die NG kerk Kerkenberg was [[Leendert Geers|Leendert en Geurt Geers.]] duimnael|regs|160px|Ds. Petrus Arnoldus de Wet was Kerkenberg se tweede leraar. regs|160px|duimnael|Ds. Daniël Johannes Malan, leraar van 1954 tot 1960.
Die NG gemeente Kerkenberg is die tweede gemeente van die Nederduitse Gereformeerde Kerk op die Vrystaatse dorp Harrismith. Dit is deel van die Vrystaatse Sinode se Ring van Harrismith, waarin dit die tweede jongste gemeente is.
Stigting
Op 21 Maart 1942 is die gemeente Kerkenberg offisieel deur die Ringskommissie afgestig van die moedergemeente Harrismith, wat in min of meer twee gelyke dele deur die afstigting verdeel is. Op dieselfde dag is 'n gemeentevergadering gehou om oor 'n gepaste naam vir die nuwe gemeente te besluit. Ná breedvoerige bespreking is besluit op die mooi historiese naam Kerkenberg, 'n plek op die Drakensberge wat in die gemeente val en waar Piet Retief in Oktober 1837 aangekom het. Hier het die Voortrekkers vertoef terwyl Retief na Dingaan is om te onderhandel oor 'n verblyfplek in Natal.
Eerste leraar
Op 30 Mei 1942 is onder voorsitterskap van ds. H.J.C. Reyneke as konsulent die eerste leraar van die gemeente beroep. Die keuse het op ds. F.J.B. Naudé van Heilbron-Suid geval, wat die beroep aangeneem het, en op 12 September hier bevestig is.
Kerkbou
Onder die bekwame leiding van ds. Naudé is dadelik aan die werk gespring. Geld is ingesamel, 'n perseel is vir die bedrag van £5 000 aangekoop en op 'n gemeentevergadering gehou op 28 Julie 1943 is besluit om 'n kerk te bou. 'n Boukommissie is aangestel, argitekte is geraadpleeg, en op 4 September is die grondplan deur die argitekte Leendert en Geurt Geers goedgekeur. Op 4 Mei 1944 is die eerste sooi gespit, en op 11 November die hoeksteen sowel as 'n gedenksteen deur ds. Naudé en mev. Cielie Badenhorst respektiewelik gelê.
Op 23 Maart 1946 het die plegtige inwyding van die sierlike Godsgebou plaasgevind. Die boukoste het £23 000 beloop, en die kerk is sonder skuld ingewy.
Tweede leraar
Op 31 Januarie 1948 het ds. Naudé 'n beroep na Boksburg aangeneem, en nadat die gemeente geruime tyd vakant was, het ds. P.A. de Wet van Queenstown 'n beroep hierheen aangeneem, en is hy op 25 Junie 1949 hier bevestig as leraar van die gemeente. Om alles af te rond moes 'n orrel nog geïnstalleer word. Ds. De Wet het hom daarvoor beywer, geld is ingesamel, en 'n elektriese driemanuaal-pyporrel is aangekoop teen 'n bedrag van £4 850. Op 2 Junie is hierdie prag-instrument ingewy, en kon leraar, kerkraad en gemeente 'n Ebenhaeser oprig en sê: “Vanaf die afstigting in 1942 tot hiertoe het die Here ons gehelp," aldus Ons gemeentelike feesalbum (1952).
Gonystylus brunnescens
Gonystylus brunnescens groei soos 'n boom tot 40 meters lank, met 'n stam deursnee van tot 100 sentimeters. Bas is rooi tot donker bruin. Die vrugte is rond, bruin, en tot in deursnee. Die spesifieke bynaam brunnescens is van die latynse betekenis "bruinerig". Sy habitat is die bos van 40 tot 1,500 meter hoogte. G. brunnescens is gevind in die Peninsulêre Maleisië en Borneo.
Spook-klipstamper
Die Spook-klipstamper (Paramormyrops jacksoni) is varswatervis wat inheems is aan die Longarivier, 'n sytak van die Zambezirivier. In Engels staan die vis bekend as die Ghost stonebasher.
2016 Russiese Grand Prix
Die 2016 Formule Een Russiese Grand Prix is op 1 Mei 2016 op die Sochi Autodrom gehou. Dit was die vierde wedren van die kampioenskapseisoen en is deur Nico Rosberg in sy Mercedes-Benz gewen.
Bande
Bandverskaffer Pirelli verskaf spanne met die supersagte, sagte en medium samestellings van die P-Zero band vir die wedren, asook twee soorte reënbande.
Spook-klipstamper
Habitat
Onbekend.
Leucandra tropica
Leucandra tropica is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Swartseebaber
Die Swartseebaber (Galeichthys ater) is 'n vis wat endemies is aan Suider-Afrika en kom voor tussen die Wes-Kaap en Margate. In Engels staan die vis bekend as die Black sea-catfish.
Voorkoms
Die vis se kop en lyf is donkerbruin aan die bo- en onderkante.
Rondebosch-Oos
Rondebosch-Oos is 'n suidelike voorstad van Kaapstad ten ooste van Rondebosch.
Dit bestaan uit dele van die voorstede Lansdowne en Crawford, en het eers in die dekade na 1980 sy beslag gekry toe inwoners as sodanig daarna begin verwys het. Die voorstad grens aan laasgenoemde twee voorstede, asook Claremont, Athlone en Rondebosch.
Die Laerskool Alpha is hier hernoem tot Laerskool Rondebosch-Oos. Daar is ook 'n hoërskool wat voorheen as Hoërskool Lansdowne bekend gestaan het, maar tans die Hoërskool Windsor heet. Albei skole was voorheen tweetalig (Afrikaans en Engels), maar is tans slegs Engelstalig.
Namakwalangstertjie
Die Namakwalangstertjie (Phragmacia substriata) is 'n endemiese algemene standvoël beperk tot afvoerlope in dorre Karoo, veral plate fluitjiesriet, doringboomveld en struikgewas. Hulle soek kos naby of op die grond. Die pare verdedig hulle area heeljaar lank. Die voël is 14 cm groot en weeg 11 gram. In Engels staan die voël bekend as die Namaqua Warbler.
Richard Jordan
Richard Jordan (19 Julie 1937 – 30 Augustus 1993) was 'n Amerikaanse akteur en vervaardiger. Hy was bekend vir sy rolle in die rolprente The Friends of Eddie Coyle (1973), Logan's Run (1976), Dune (1984), en The Hunt for Red October (1990).
Westfield Corporation
Westfield Corporation is 'n Australiese onderneming wat vanuit sy hoofkwartier in Sydney winkelsentrums in die Verenigde Koninkryk en die Verenigde State bestuur. Dit is in 2014 gevorm toe die oorspronklike Westfield Group sy belange in Noord-Amerika en Wes-Europa van sy bedrywighede in Australië en Nieu-Seeland geskei en twee onafhanklike ondernemings vir respektiewelik die Noordelike en Suidelike Halfrond gevestig het. Winkelsentrums in die twee laasgenoemde lande word tans deur die eweneens nuutgestigte Scentre Group bestuur.
Op 12 Desember 2017 het Westfield Corporation 'n oorname-aanbod deur die Franse onderneming Unibail-Rodamco ter waarde van A$32,8 miljard aanvaar - met uitsondering van Westfield Labs, die onderneming se tegnologie- en ontwerpafdeling wat sy setel in die Kaliforniese winkelsentrum Westfield San Francisco Centre het. Ontleders wys daarop dat die oorname met strategiese oorwegings te doen het nadat die Amerikaanse aanlynreus Amazon.com, Inc. laat in 2017 'n Australiese filiaal gevestig het.
Piaggio P.180 Avanti
Die Piaggio P.180 Avanti is 'n Italiaanse besigheidspassasiersvliegtuig met dubbele turboskroef-enjins gemonteer in die stootkonfigurasie. Daar is plek vir tot nege mense in 'n kajuit onder druk en dit kan deur een of twee vlieëniers gevlieg word. Die ontwerp bestaan uit 'n drie-oppervlakopstelling, met 'n klein voorvlerk en 'n konvensionele stert- sowel as 'n hoofvlerk, met die hoofvlerksparre agter die passasierskajuitgebied geplaas.
Ontwikkeling
In die 1980s het 'n golf van nuwegenerasie-vliegtuie, wat ontwikkel is om Fortune 500-kliënte te lok, gesorg dat Piaggio se Avanti en Beech Aircraft Corp. se soortgelyke Starship ontwerp is. Ingenieurstudies vir die vliegtuig wat uiteindelik Avanti genoem sou word, het in 1979 begin en ontwerpe is in 1980 en 1981 in windtonnels in Italië en die Verenigde State getoets, uitgevoer deur professor Jan Roskam van die Universiteit van Kansas (met behulp van Wichita State University se windtonnel en Boeing se transoniese windtonnel in Seattle)
Piaggio se hoofingenieur, Alessandro Mazzoni, het die Avanti-ontwerp in 1982 laat patenteer. Vanaf 1983 het Gates Learjet met Piaggio saamgewerk om 'n romp vir die nuwe vliegtuig te ontwikkel. Learjet se ontwerpinvloed kan gesien word in die steil geharkeerde voorruit en die twee groot ventrale deltavinne onder die stert. By hoë aanvalshoeke bied hierdie deltavinne 'n neus-afwaartse steekmoment en help om 'n potensiële stolling te vermy, en hulle verhoog stabiliteit in vlug deur die swaai en romprol te demp.
Die eerste 12 rompe is vervaardig in Wichita, Kansas, met H & H Parts en Plessey Midwest, en daarna na Italië gevlieg vir finale montering. Avanti Aviation Wichita se geld het in 1994 opgeraak; die projek het gekwyn totdat 'n groep beleggers onder leiding van Piero Ferrari in 1998 betrokke geraak het. Die 100ste vliegtuig is in Oktober 2005 afgelewer en die 150ste in Mei 2008. Piaggio het berig dat die Avanti- en Avanti II-vloot vanaf Oktober 2010 meer as 500 000 vliegure aangeteken het.
’n Verbeterde Avanti II het in November 2005 Europese en Amerikaanse sertifisering verwerf. Ses maande later is 70 vliegtuie bestel, insluitend 36 deur Avantair. Avanti II het in 2011 tipegoedkeuring vir Rusland ontvang. Die Avanti II het opgegradeerde Pratt &amp; Whitney Canada PT6A-66B turboskroefenjins gehad en vlieg ongeveer 18 km/h vinniger, met beter brandstofverbruik; en 'n splinternuwe "glaspaneel" avionika-suite van Rockwell Collins verminder kajuit-rommel. Benewens koers-, houding- en navigasie-inligting, voeg platpaneel kleur vloeibare kristalskerms botsingvermyding (TCAS), grondnabyheid (TAWS) en intydse grafiese weeruitbeelding by.
Die Avanti word bemark as vinniger as ander turboskroewe en baie middelslag-stralers, met kostedoeltreffendheid tot soveel as 40 persent beter as markmededingende stralers, as gevolg van laer sleur en 'n laer brandstofverbrandingstempo. Aangedryf deur dieselfde Pratt & Whitney Canada PT6A-66-enjins as die Beech Super King Air 200, is die Avanti II 100 knope vinniger as daardie model. Die tydskrif Flying het die Avanti in 2014 as die "Vinnigste Siviele Tweeling-turboskroef" beoordeel, en gesê "Avanti se spoed is redelik op gelyke voet met Cessna se M2, terwyl dit meer spasie en 'n laer bedryfskoste bied."
Nadat dit die eerste keer in 2013 gevlieg het, het die P.1HH UAV-prototipe in Mei 2016 naby Sicilië neergestort na 100 uur se vlugtoetse; 'n tweede prototipe het in Julie 2017 gevlieg voordat twee ander aangesluit het. Die eerste Avanti EVO wat by die nuwe $150 miljoen-fabriek by die Albenga-lughawe vervaardig is, is in 2016 afgelewer, een jaar nadat produksie van sy vorige Genua Cristoforo Colombo-lughawe-aanleg verskuif is.
Op 22 November 2018 het Piaggio Aerospace in ontvangs geneem nadat hy homself insolvent verklaar het aangesien sy herstruktureringsplan misluk het. Ná die finansiële krisis van 2007–2008 het 'n belangrike Amerikaanse fraksionele klant bankrot gegaan en P.180 Evo-verkope het van 'n 2008-piek van 30 aflewerings tot net drie in 2018 gedaal. Teen November 2018 is geen P.1HH's aan die VAE gelewer nie en die Italiaanse Ministerie van Verdediging se € 766 miljoen ondersteuning vir die P.2HH-program is gevries, aangesien populistiese koalisievennoot Five Star Movement sosiale programme bo verdedigingsbesteding geprioritiseer het.
Op 21 Junie 2019 het die Italiaanse regering hom verbind tot € 716 miljoen in bestellings om die besigheid aantrekliker te maak vir 'n potensiële koper: € 260 miljoen van die ministerie van verdediging vir nege nuwe Avanti Evos, plus 'n opgradering van 19 vroeëre vliegtuie; €200 miljoen vir enjinonderhoud; €160 miljoen vir die P1HH HammerHead-sertifisering voltooiing en ten minste een stelsel (twee vliegtuie en een grondstasie) verkryging; en €96 miljoen vir logistieke ondersteuning. Terwyl die transaksies later goedgekeur behoort te word, is twee vliegtuie in 2019 afgelewer. Drie nie-bindende blyke van belangstelling om die vliegtuigbesigheid te koop is ontvang, 10 vir die enjinbesigheid en 26 vir die hele maatskappy. Die amptelike tender vir die verkoop van Piaggio Aerospace sou na die somer van 2019 begin.
Teen Desember 2020 het die vloot een miljoen vliegure verbygesteek, 246 vliegtuie is vervaardig, waarvan 213 in diens is: 96 in Europa, 95 in die Amerikas, 18 in Asië-Stille Oseaan, en vier in Afrika en die Midde-Ooste.
Ontwerp
Die Avanti se teenroterende turboskroefenjins is op 'n middelslag, hoë-aspekverhoudingvlerk geplaas wat net agter die kajuit geleë is. Die drie-oppervlak ontwerp bevat beide 'n T-stert en 'n paar klein, vaste voorvlerke met effense anhedrale en landingsflappe. Op die Avanti II ontplooi hierdie flappe outomaties in ooreenstemming met die hoofvlerkflappe. Dit verminder die las op die stertvlak, selfs wanneer die flappe ontplooi word, deur die afwaartse moment wat geskep word deur die ontplooiing van die hoofvlerkflappe te verminder. Dit laat weer toe dat die grootte van beide die stertvlak en die hoofvlerk verminder word. Hierdie spesifieke drie-lig-oppervlak-konfigurasie is in 1982 gepatenteer.
Die kajuit-dwarssnit wissel voortdurend oor die lengte van die vliegtuig; die vorm benader 'n NACA-vliegbladgedeelte, en die stadig veranderende kurwe help om laminêre vloei aan die voorkant van die romp te verleng. Piaggio beweer dat die romp tot 20% van die Avanti se totale hysbak bydra, met die voor- en agtervlerk wat die oorblywende 80% verskaf. As gevolg van die ongewone rompvorm is die middelkajuit aansienlik wyer as die kajuit. Die voorste en agterste vleuels is pasgemaakte gedeeltes wat ontwerp is deur Jerry Gregorek van Ohio State University se Lugvaart- en Ruimtevaartnavorsingslaboratorium om 'n sleur-verminderende 50% laminêre vloei op kruishoogte te bereik. Die maatskappy beweer die algehele ontwerp van die P180 Avanti II stel die vlerk in staat om 34% kleiner te wees as op konvensionele vliegtuie.
Die Piaggio P.180 Avanti het 'n seevlak standaard-dag maksimum bruto massa opstygafstand van 869 meter en 'n landingsafstand van 762 meter.
Aflewerings was op 'n hoogtepunt van 30 in 2008, maar slegs 2 in 2013.
Kakieverkiesing
'n Kakieverkiesing is 'n algemene verkiesing waarin die uitslag baie beïnvloed is deur heersende oorlogsomstandighede of deur 'n oorlog waarin die land kort tevore betrokke was.
Dit is vir opposisiepartye baie moeilik om 'n regerende party tydens 'n verkiesing in oorlogstyd te ontsetel. Om 'n sittende regering tydens 'n verkiesingsveldtog in oorlogstyd te bekritiseer is moeilik omdat die uitdagers maklik beskuldig kan word van 'n gebrek aan patriotisme onder die moeilike omstandighede. Die soldate stem boonop ook oor die algemeen vir die sittende regering omdat hulle geïndoktrineer is in die regverdigheid van die oorlog. By die kiesers bestaan ook die vrees vir die gevolge van 'n regeringsverandering tydens krisistye.
In Suid-Afrika was dit die geval met die verkiesings van 20 Oktober 1915 en 7 Julie 1943. Die verkiesings tydens die Suid-Afrikaanse Grensoorlog van 1966 tot 1989 kan as kakieverkiesings beskryf word, omdat die vrees by die publiek vir die kommunistiese gevaar deur politici uitgebuit is.
Tetrasiklien
Weerstand teen tetrasiklien kan o.a. deur die afskeiding van mono-oksigenase of ribosomale beskermingsproteïne gefasiliteer word.
Tsarishoogtepas
Tsarishoogtepas (Zarishoogtepas) is 'n bergpas wes van Maltahöhe op die C19-roete deur die Tsarisberge en die Namibwoestyn in die rigting van Sossusvlei, Sesriem en Solitaire. Alhoewel die pad 'n helling van 1:18 het, is dit nie geskik vir motors wat karavane sleep nie.
Robin Tunney
Robin Tunney (gebore 19 Junie 1972) is 'n Amerikaanse aktrise. Sy is bekend vir haar rolle in die rolprente Empire Records (1995), The Craft (1996), End of Days (1999), en Vertical Limit (2000).
Tradouwpas
Die Tradouwpas is 'n bergpas in die Wes-Kaap op die R324-streekroete deur die Langeberge. Die pas verbind Swellendam op die N2 via Suurbraak met Barrydale op die R62 in die Klein Karoo. Die pas is 12km lank, bereik 'n hoogte van 351m bo seevlak en 'n maksimumhelling van 1:10.
Geskiedenis
Die pas is gebou deur Thomas Bain. Die projek het in 1869 begin en die pas is oopgestel vir verkeer op 27 Oktober 1873 deur sir Henry Barkly. Die pas is Southeyspas genoem om 'n vorige Swellendamse landdros te vereer, maar die naam was nie gewild nie. Aan die noordelike kant van die pas het die pad in 1875, 1902 en 1906 weggespoel. Daarna is die betrokke stukkie pad 18m hoër herbou. In 1979 is 13km van die pas herbou volgens moderne standaarde. Die naam Tradouw is afgelei van 'n Khoi-woord met die betekenis van "vroue se pad".
Pampierstad
Pampierstad is 'n dorp in die Frances Baard-distriksmunisipaliteit in die Noord-Kaapprovinsie van Suid-Afrika. Die dorp lê in die noordelike deel van die Vaalharts-besproeiingskema en is 14 km vanaf Hartswater geleë. Meeste inwoners is Tswanasprekend.
Pampierstad is aanvanklik in die voormalige Bophuthatswana gestig om die werkers van Suid-Afrikaanse industrieë en plase te huisves. Die naam kom van die tipe karton wat aanvanklik gebruik is om die eerste huise te bou.
Leucandra tuba
Leucandra tuba is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Sveinbjörn Sveinbjörnsson
Sveinbjörn Sveinbjörnsson (1847 - 1927) was 'n Yslandse komponis en staan veral bekend vir die melodie van Lofsöngur ("Lofsang"), die nasionale volkslied van Ysland.
Leucandra tuba
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1918 deur Hozawa.
Sveinbjörn Sveinbjörnsson
Sveinbjörnsson was 'n teologie-student toe hy met 'n jong Noorse violinis en komponis, Johan Svendsen, kennis gemaak het. Svendsen het destyds in Leipzig (Duitsland) afgestudeer en Sveinbjörn aangemoedig om self ook in Leipzig of Kopenhagen musiek te studeer. Sveinbjörn het eers na Kopenhagen gegaan, maar sy studies later in Leipzig voortgesit waar Carl Reinecke sy dosent was. Sveinbjörn het sodoende 'n hoër vlak van musikale opleiding geniet as ander destydse musici in Ysland.
Aangesien daar in die laat 19de eeuse Ysland min geleenthede was om sy loopbaan as musikus te bevorder, het Sveinbjörn hom in Edinburg gevestig. Sy komposisies het hoofsaaklik uit melodieuse liedere of poëtiese kamermusiek in die gees van Felix Mendelssohn bestaan. Sveinbjörn het daarnaas ook 'n aansienlike aantal folkloristiese liedere gekomponeer.
In 1922 het die Alþingi, die Yslandse parlement, besluit om 'n salaris aan hom te betaal sodat hy in staat was om na sy tuisland terug te keer.
Elizabeth Gillies
Elizabeth Gillies (gebore 26 Julie 1993) is 'n Amerikaanse aktrise. Sy is bekend vir haar rolle in die rolprent Vacation (2015) en in die televisiereekse Victorious (2010) en Sex & Drugs & Rock & Roll (2015).
Harold Ramis
Harold Ramis is 'n Amerikaanse skrywer, akteur, en vervaardiger. Hy is bekend vir sy rolle in die rolprente Stripes (1981), Ghostbusters (1984), Groundhog Day (1993), en Knocked Up (2007).
Sid Jordan
Sid Jordan (12 Augustus 1889 – 30 September 1970) was 'n Amerikaanse akteur. Hy was bekend vir sy rolle in die rolprente Men in the Raw (1923), The Ridin' Kid from Powder River (1924), Thunder Mountain (1935), en Hollywood Cowboy (1937).
City and Suburban
City and Suburban is 'n voorstad van Johannesburg in Suid-Afrika. Dit is 'n relatief klein woon- en sakegebied wat langs Johannesburg se middestad geleë is. Volgens die 2011-sensus word die gebied deur 2 703 (99,4%) swart mense bewoon.
Bosuapas
Die Bosuapas is 'n bergpas op die C28-roete deur die Khomashoogland tussen Windhoek en Swakopmund in Namibië. Hierdie pas het 'n helling van slegs 1:5 en is daarom nie geskik vir motors wat karavane sleep nie.
Die bergpas is vernoem na die Suid-Afrikaanse siviele ingenieur Gerrit Bosua, 'n agter-kleinseun van Paul Kruger.
Thorshøj
Thorshøj is ’n plek in die Deense Noord-Jutlandstreek van die Frederikshavn-munisipaliteit. Daar bly 299 inwoners (2008).
Belcanto
Belcanto (dikwels ook los geskryf as bel canto, afgelei van die Italiaanse bel canto "prag-gesang" ) verwys na 'n uitdagende sangvorm wat teen die begin van die 17de eeu in Italië saam met monodie (solistiese vokale musiek) en opera ontstaan het. Tot omstreeks 1840 was belcanto die gewildste tegniek vir sangkuns in Europese operahuise. Belcanto word ook as sambreelterm vir Italiaanse operakomposisies in dié tydperk gebruik.
Hoofkenmerke vir suiwer belcanto-sangtegniek is 'n suiwer toon of vokale timbre en fyn legato-frasering wat besondere stemmanipulasie verg.
Racing Club Heemstede
RCH (tans: Racing Club Heemstede) is 'n Nederlandse amateursokkerspan in Heemstede. Die span speel in die Vierde klasse. Tussen 1956 en 1971 het RCH professionele sokker gespeel. Die klub het twee keer die nasionale kampioenskap en twee keer die KNVB-Beker gewen.
Geskiedenis
In 1911 word die klub opgerig in Haarlem as HFC Achilles, maar dit verander spoedig na Racing Club Haarlem. Die span wen in 1918 die KNVB-Beker en word in 1923 die nasionale kampioen. As gevolg van sterk mededinging met ander sokkerspanne in Haarlem (HFC, Haarlem en EDO) verhuis die klub in 1932 na Heemstede (pas in 1965 verander die naam na Racing Club Heemstede).
Coney Island
Coney Island is 'n skiereiland (voorheen 'n losstaande eiland) in die suide van Brooklyn, New York, in die Verenigde State van Amerika.
Coney Island het 'n strand aan die Atlantiese Oseaan. Die stadsdeelte het 'n inwonertal van 60 000 mense op die westelike deel van die skiereiland. Coney Island word omring deur Sea Gate in die weste, Brighton Beach en Manhattan Beach in die ooste en Gravesend in die noorde.
Die gebied was veral gewild onder vakansiegangers met verskeie parke en oorde wat hul piek aan die begin van die 20ste eeu beleef het. Na die Tweede Wêreldoorlog verloor die plek sy gewildheid. Meer onlangs het dit 'n oplewing beleef met die opening van die MCU Park-stadion, die tuisveld van die Brooklyn Cyclones-bofbalspan.
Kuala Lumpur
Kuala Lumpur of Koeala Loempoer (Maleis: [ˈkwɑlɑlʊmpʊ] of plaaslik: [kwɑləlʊmpɔ, kɔlɔmpɔ]) is die hoofstad en grootste stad van Maleisië met 'n bevolking van 1,9 miljoen mense in die stadsgebied en 7,5 miljoen in Groter Kuala Lumpur, wat ook as Klang Valley bekend staan. Klang Valley is sowel ten opsigte van sy bevolking asook sy ekonomie die vinnigste groeiende metropolitaanse gebied in die land.
As die setel van die Maleisiese parlement fungeer Kuala Lumpur as die wetgewende hoofstad van die land, terwyl die uitvoerende en regsprekende owerhede vanaf 1999 na Putrajaya verskuif is. Kuala Lumpur huisves daarnaas ook die ampswoning van die Maleisiese koning (Yang di-Pertuan Agong), die Istana Negra. Die stad is die beduidendste ekonomiese en kulturele sentrum van die land en word as 'n wêreld- of gamma-stad geklassifiseer.
Kuala Lumpur is die tuiste van die hoogste tweelinggebou in die wêreld, die Petronas-torings, wat 'n ikoon geword het vir Maleisië se futuristiese ontwikkeling.
Geskiedenis
Kuala Lumpur beteken modderige riviermond. Dit was oorspronklik 'n klein nedersetting van slegs 'n klein aantal huise by die samevloeiing van die Gombakrivier en die Klangrivier. Die stad is gevestig teen ongeveer 1857 toe die hoof van Klang, Raja Abdullah bin Raja Jaafar, met die hulp van sy broer Raja Juma'at van Lukut, fondse ingesamel het om 'n aantal Chinese mynwerkers van Lukut te huur om 'n nuwe myn te open in die area.
Regering
Kuala Lumpur was geadministreer deur 'n korporasie genoem die "Federal Capital Commissioner" vanaf 1 April 1961, totdat dit stadserkenning gekry het in 1972, waarna dit oorgegee is aan die burgemeester (Datuk Bandar).
Distrikte
Kuala Lumpur se elf distrikte dien as administratiewe subdivisies onder die Kuala Lumpur stadsaaloutoriteit. Twee distrikte lê aan die Weste: Segambut en Lembah Pantai; terwyl Kepong, Batu en Wangsa Maju noord lê; Setiawangsa, Titiwangsa en Cheras aan die Ooste; Seputeh en Bandar Tun Razak aan die Suide; en Bukit Bintang in sentraal-Kuala Lumpur.
• 2
Kupferbergpas
Die Kupferbergpas is 'n bergpas net suidwes van Windhoek in Namibië op die C26-roete in die rigting van Walvisbaai. Dit het 'n maksimum steilte van 1:12.
Glikogeen
Glikogeen is vertakkende macromolekule wat as 'n kort termyn energiestoor gebruik word in diere. Glikogeen word hoofsaaklik in die spier- en lewerweefsel vervaardig, maar kan ook deur die brein vervaardig word. Glikogeen is 'n analoog van die minder vertakte stysel wat in plante gevind word en staan ook bekend as dierstysel.
Leucandra tuberculata
Leucandra tuberculata is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Smeermiddel
'n Smeermiddel is 'n stof (dikwels 'n vloeistof) wat tussen twee bewegende oppervlakke ingevoer word om die wrywing tussen hulle te verminder en sodoende die doeltreffenheid te verbeter en verwering te verminder. Smeermiddels het ook 'n verdere funksie in dat hulle vreemde partikels verwyder. Petroleum gebaseerde smeermiddels soos petroleumjellie is geneig om petroleum afgeleide produkte soos rubber en plastiek aan te val; watergebaseerde smeermiddels sal polêre stowwe oplos en silikongebaseerde smeermiddels sal silikonrubbers afbreek dus is die keuse van die regte soort smeermiddel vir elke toepassing belangrik.
Leucandra tuberculata
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1929 deur Hozawa.
Smeermiddel
'n Smeermiddel moet gewoonlik vervang word as dit vol partikels is of die molekules daarin afgebreek het as gevolg van blootstelling aan hitte. Een van die mees bekende toepassings van is motorolie wat gebruik word om die bewegende dele van 'n binnebrandenjin in motors en ander toerusting te beskerm. Tipies bestaan hierdie smeermiddels uit 'n 90% basisolie (gewoonlik 'n petroleumfraksie wat minerale olies genoem word en minder as 10% bymiddels. Plantolies of sintetiese olies soos gehidrogeneerde poli-olefiene, esters, silikoon, fluorokoolstowwe en vele ander stowwe word soms ook as basisolies gebruik.  Bymiddels het verskillende funksies soos om wrywing en verwering te verminder, die viskositeit te verhoog, die viskositeitsindeks te verbeter, weerstand teen korrosie en oksidasie te verhoog, om die veroudering van die olie of kontaminasie daarvan teen te werk ensovoorts.
Spoegrivier
Spoegrivier is 'n klein dorpie in die Kamiesberg Plaaslike Munisipaliteit in die Noord-Kaap, Suid-Afrika. Die dorpie is 13 km wes-noordwes van Karkams en 46 km oos van Hondeklipbaai geleë. Die naam is afgelei van 'n nie-standhoudende stroom wat noord van die dorp ontspring, suidwaarts vloei, en dan wes draai om in die Atlantiese Oseaan 20 km suid-oos van Hondeklipbaai uit te mond.
Juliana van Nederland
Juliana Louise Emma Marie Wilhelmina van Oranje-Nassau (Den Haag, 30 April 1909 – Soestdijk, 20 Maart 2004) was vanaf 4 September 1948 tot 30 April 1980 die koningin van die Nederlande.
William Caxton
William Caxton (1415/1422–1491) was die eerste persoon in Engeland wat boeke gedruk het. Hy is in Duitsland, waar die eerste boeke op die Europese vasteland gedruk is, touwys gemaak. Daarna is hy terug na Engeland waar hy 'n drukkersonderneming in 1476 begin het. Hy was ook die eerste Engelse handelaar wat gedrukte boeke verkoop het.
Juliana van Nederland
Sy het onder andere die titels prinses van die Nederlande, prinses van Oranje-Nassau, hertogin van Mecklenburg en prinses van Lippe-Biesterfeld gehad. Juliana was getroud met prins Bernhard van Lippe-Biesterfeld en het vier dogters saam gehad, Beatrix, Irene, Margriet en Christina. Beatrix het haar in 1980 as koningin opgevolg.
William Caxton
Lewensloop
Caxton is tussen 1415 en 1422 in die graafskap Kent gebore en trek na Londen, waar hy as vakleerling by 'n stoof-handelaar werk. In 1446 vertrek hy na Brugge (België) om meer oor die syhandel te leer. Hy word 'n suksesvolle sakeman en kom in Mechelen in aanraking met Margaretha van York, die hertogin van Boergondië en suster van die Engelse koning. Sy bestel die eerste gedrukte Engelse werk by hom. Tydens sy reise maak hy met die boekdrukkuns kennis (onder andere in Keulen in Duitsland), wat êrens tussen 1451 en 1456 deur Johannes Gutenberg ontwikkel is.
Juliana van Nederland
Sy staan in 1949 soewereiniteit aan Indonesië toe.
William Caxton
Lewensloop
Kort daarna rig hy sy eie drukkery in Brugge op, waar hy die eerste Engelse boek in 1475 druk, The Recuyell of the Historyes of Troye, wat deur Caxton self vanuit Frans vertaal is. Caxton het uiteindelik drie boeke in Brugge gedruk.
Hy keer in 1476 na Engeland terug en rig die eerste drukpers op Engelse bodem in die aalmoeseniershuis van Westminster Abbey in Westminster op. Selfs hier beperk hy homself nie net tot drukwerk nie, hy het verder vertaal (meestal uit Frans) en gee nog boeke uit. Op 18 November 1477 lewer Caxton die eerste gedateerde boek in Engels af, getiteld "Dictes and Sayenges of the Phylosophers", 'n werk van Guillaume de Tignonville, wat deur Anthony Woodville uit Frans vertaal is.
In 1928 is 'n nóg ouer gedrukte dokument van Caxton in die vorm van 'n aflaatbrief in Engeland gevind. In die dokument skeld John Sant, die ab van Abingdon, Henry Langly en sy vrou Katherine op 13 Desember 1476 van hulle sonde vry. Verskeie bronne beskou hierdie aflaatbrief dan ook as die eerste gedrukte dokument in Engeland. In 1481 druk Caxton die eerste geïllustreerde boek "The Myrrour of the Worlde".
Caxton druk onder meer Geoffrey Chaucer se The Canterbury Tales (1478) en Thomas Malory se Morte d'Arthur (1485). Hy het 'n groot invloed op die standaardisering van die Engelse taal en spelling gehad.
Arlene Tur
Arlene Tur is 'n Amerikaanse aktrise. Sy is bekend vir haar rolle in die rolprent Eat Pray Love (2010) en in die televisiereekse Torchwood (2006), Crash (2008), en Lie to Me (2009).
Kanamisien
Kanamisiensulfaat is 'n aminoglikosied-antibiotikum wat uit die bakterie Streptomyces kanamyceticus geïsoleer word. Kanamisien beïnvloed die 30S- ribosomale subeenheid en veroorsaak dat die bakterieë óf nie proteïene kan sintetiseer nie, óf dat die sintese van proteïene foutief voortgaan.
Kanamisien word gebruik om infektiewe diarree en middelweerstandige tuberkulose te behandel. Newe-effekte van kanamisien sluit aantasting van die gehoor in, en moet dus nooit aan groeiende kinders gegee word nie. Die newe-effek op gehoor is dosis-afhanklik, maar indien 'n te hoë dosis te lank toegedien word, kan dit onomkeerbare skade veroorsaak.
Rifampisien
Rifampisien of rifampien is 'n antibiotikum wat geïsoleer is uit die bakterie Amycolatopsis rifamycinica. Rifampisien bind aan die beta-subeenheid van RNS-polymerase in bakterieë en verhoed so die transkripsie van ribonukleïnesuur. Rifampisien word gebruik vir die behandeling van mukobakteriële infeksies soos tuberkulose en melaatsheid en Metisilien-weerstandige Staphylococcus (MRSA).
Ergamenes
Ergamenes is volgens die Griekse skrywer Diodorus van Sisilië 'n Nubiese koning in die vierde eeu v.C. wat die Griekse kultuur bewonder het. Hy het die priesters van die land beveg, wat glo die mag gehad het die koning te dwing om selfmoord te pleeg indien die volk hom nie meer steun nie.
Dit is nie duidelik watter Meroïtiese vors dit gewees is nie. Daar is drie konings Arkakamani, Arnekhamani en Arquamani met name wat met die Griekse Ergamenes ooreen kan stem. Van Arnekhamani is bekend dat hy in Mussawwarat es-Sufra 'n tempel gebou het, die Leeu-tempel vir die Leeu-god Apedemak en vir Sbomeker, wat suiwer Meroïtiese gode was. In die tempel word egter ook Egiptiese gode vereer en daar is himnes aangebring wat in suiwer Ptolemeïese Egipties geskryf is. Dit toon dat daar ook Egiptiese kunstenaars en skrywers aan die bou van die tempel gewerk het, maar die styl van die beelde is Meroïties.
Ciudad Juárez
Ciudad Juárez ([sjuˈðad ˈxwaɾes]) is 'n groot stad in die noord-weste van die Meksikaanse deelstaat Chihuahua en is op 8 Desember 1659 deur Spanjaarde onder Fray García de San Francisco as Presidio Paso del Norte gestig. Die stad het 'n bevolking van 1 321 004 en 2 031 319 in die metropolitaanse gebied Ciudad Juárez/El Paso in 2010 gehad, met 'n oppervlakte van 188 km².
Ciudad Juárez is geleë aan die grens van die Verenigde State van Amerika naby El Paso en word sedert die Meksikaanse nederlaag in die oorlog teen die VSA in 1848 deur die Rio Grande van die noordelike susterstad geskei. Vanaf Ciudad Juárez tot by die Golf van Meksiko vorm die Rio Grande die grens tussen die twee lande. In 1888 is die stad na die Meksikaanse president Benito Juárez (1806-1872) vernoem. Tydens die Meksikaanse Rewolusie het Ciudad Juárez as 'n belangrike strategiese punt gedien.
Isotope van hassium
Die chemiese element hassium (Hs), met ’n atoommassa van ongeveer 269 u, het geen stabiele isotope nie en word dus as ’n radioaktiewe element geklassifiseer. Die 12 isotope is onstabiel en het ’n relatief kort halfleeftyd (die meeste minder as ’n sekonde).
Streepstert-nooientjie
Die streepstert-nooientjie (Abudefduf sexfasciatus) is 'n vis wat voorkom in die Stille Oseaan, die Indiese Oseaan; meer spesifiek die Rooisee en aan die kus van Oos-Afrika suidwaarts tot by die noorde van KwaZulu-Natal. In Engels staan die vis bekend as die Stripetail damsel.
Isotope van hassium
In die natuur kom geen hassium voor nie; alle isotope is sinteties in ’n laboratorium berei. Die eerste sintetiese isotoop was 265Hs, in 1984.
Streepstert-nooientjie
Identifikasie
Die vis word tot 19cm lank en sy lyf is blougroen aan die bokant en wit aan die sye en op die pens. Daar is 5 swart vertikale sterpe oor die sye. Die gevurkte stertvin se rante is swart. Die vis leef in rots kusareas en koraalriwwe in water wat 1 tot 15m diep is. Hier kom hulle gewoonlik in groepe voor bokant die rif. Hulle vreet soöplankton, klein skaaldiere en alge.
Isotope van hassium
Die kortslewende isotoop van hassium is 264Hs, met ’n halfleeftyd van ongeveer 540 mikrosekondes. Die langslewende een is 269Hs, met ’n halfleeftyd van 9,6 sekondes.
Doksisiklien
Doksisiklien is 'n breëspektrum-antibiotikum wat in die groep tetrasikliene val. Dit word gebruik in die behandeling van infeksies wat deur bakterieë en sekere parasiete veroorsaak word. Doksisiklien word gereeld gebruik vir die behandeling van bakteriële longontsteking, aknee, chlamydia-infeksies, Lyme-siekte, cholera, tifus en sifilis. Dit word ook gebruik om malaria te voorkom, en in kombinasie met kinien, om malaria te behandel. Doksisiklien kan per mond of deur inspuiting in 'n aar geneem word.
Algemene newe-effekte sluit in diarree, naarheid, braking en 'n verhoogde risiko vir sonbrand. Gebruik na die eerste trimester van swangerskap of by jong kinders kan lei tot verkleuring van die tande. Die gebruik daarvan tydens borsvoeding is waarskynlik veilig. Soos ander agente van die tetrasiklienklas, vertraag doksisiklien bakteriese voortplanting of dood dit deur proteïenproduksie te inhibeer. Dit maak malaria dood deur die apikoplast, 'n plastiede organel, aan te val.
Doksisiklien is in 1957 gepatenteer en het in 1967 in kommersiële gebruik gekom. Dit is op die lys van noodsaaklike medisyne van die Wêreldgesondheidsorganisasie. Verskeie handelsmerke is in die mark beskikbaar, aangesien die oorspronklike patentreg reeds 'n geruime tyd verval het en dit ook as generiese medisyne beskikbaar is.
G.P. Scheepers
Ds. Gideon Petrus Scheepers (noemnaam Giep of Giepie, 26 Junie 1917 – 31 Augustus 1998) was van 1948 tot sy emeritaat in 1984 Gereformeerde predikant in eers die kombinasie Ermelo/Carolina/Barberton en daarna van 1952 die volgende 32 jaar lank in verskillende kombinasies van Matlabas, Drieviersboom en Thabazimbi, waarvan van laasgenoemde alleen van 1969 tot 1984.
Herkoms en opleiding
duimnael|links|170px|Gideon Scheepers as student in 1944.
Ds. Scheepers is bysiende gebore en kon eers op negejarige leeftyd skool toe gaan nadat hy 'n bril gekry het. Vandat hy kon onthou, skryf ds. Z.C. Grobler in sy lewensberig in die GKSA se Almanak vir die jaar 2001, het hy net een begeerte gehad, en dit was om predlkant te word. Hy was 19 jaar toe hy in 1936 matriek geslaag het.
Daarna het hy op Henningspruit skoolgehou. Destyds het hy privaat studeer deur Unisa. In 1942 is hy terug Potchefstroom toe, waar hy sy studie voortgesit het. Hy het met 'n huurmotoronderneming begin en het nie minder as drie huurmotors gehad nie. So kon hy sy studiegeld betaal en is toe ook aan die einde van Desember 1943 getroud. Dit was harde werk om bedags klas te loop en snags huurmotor te ry. Op Potchefstroom is hul oudste twee dogters gebore. Hy het sy studie einde 1947 voltooi.
Gemeentebediening
Sy eerste gemeente was 'n kombinasie tussen Ermelo, Carolina en Barberton. Dan was hy nog konsulent van die Noorde van Swaziland, waar hy gaan dienste hou het in Mbebone en Siteki. ln 1952 het hy 'n beroep aangeneem na Matlabas in kombinasie met Drieviersboom.
Hy en ds. Z.C. Grobler, Kenia, is saam bevestig op Matlabas deur 'n swaer, prof. Fanus du Toit. In 1954 het Thabazimbi afgestig van Matlabas en toe moes hy drie gemeentes bedien. ln 1961 beroep Matlabas hul eie leraar, ds. Andries Myburg, waarna ds. Scheepers nog Thabazimbi en Drieviersboom bedien het. Hy het nog gehelp om vir Matlabas 'n nuwe pastorie te bou naby Sentrum. ln 1969 het Matlabas en Drieviersboom 'n kombinasie gevorm en het ds. B.D.C. Prinsloo die beroep daarheen aangeneem.
Vanaf 1969 tot 1984, toe ds. Scheepers emeriteer, het hy nog Thabazimbi bedien. In die omgewing wat hy gewerk het, het hy drie sendinggemeentes gestig: Ysterberg (1964), Boegoepan (1965) en Dithabeng (1971). Sy weduwee, tannie Anna was in 2017 op 90-jarige ouderdom steeds lidmaat van die gemeente Thabazimbi. Sy seun Louis is skriba van die kerkraad.
Sy bediening in Matlabas
duimnael|regs|300px|Proff. [[Stephanus du Toit|S. du Toit, C.J.H. de Wet en J.D. Toit by die studente aan die Teologiese Skool Potchefstroom, 1944. Die studente en professore aan die Teologiese Skool Potchefstroom, 1944. Agter: S.P. du Plessis, P.W. Buys, M.J.P. Olivier (van die NG Kerk), C. Hattingh, G.P. Scheepers en Tjaart Steyn. Middel: G.P.L. van der Linde, proff. Fanus du Toit, Casparus de Wet en Totius, en K. van Wyk de Vries. Voor: D. Kempff, J.C. Kruger en M.J. Booysen.]]